Իրանում կայանում էին նախագահական ընտրություններ, որոնք կոչում են բախտորոշ, վճռորոշ եւ այլն: Որքանո՞վ են այդ բնրորոշումները տեղին, հարց է, քանի որ ցանկացած նախագահի դեպքում էլ Իրանում իրական իշխանությունը Այաթոլլահ Խոմեյնիի եւ նրան ենթարկվող Իրանի հեղափոխության պահապանների գնդի ձեռքում է: Սակայն քանի որ ներկա ընտրարշավում գործող նախագահ Հասան Ռոհանիին մարտահրավեր է նետել ավելի պահպանողական, մեկուսացած եւ ինքնաբավ տնտեսության կողմնակից եւ արտաքին աշխարհի հանդեպ անբարյացակամ թեկնածու, Ռոհանիի բոլոր կողմնակիցները անհրաժեշտ էին համարում գնալ եւ քվերակել հօգուտ իրենց թեկնածուի: Մրցակից Էբրահիմ Ռաիզիի պահպանողական ու հակաարեւմտյան կողմնակիցներն էլ հարկադրյալ ակտիվություն էին ցուցաբերում: Արդյունքում մարդիկ ժամերով սպասում էին ընտրտեղամասերի առջեւ ընտրություն կատարելու համար եւ ի վերջո քվեարկության ընթացքը երկարաձգվեց մի քանի ժամով՝ մարդկանց ընտրական իրավունքի իրացումը չոտնահարելու համար: Երեկ ուշ երեկոյան ընտրատեղամասերը դեռ փակված չէին: